Държавен вестник, бр. 76, 2004 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  76
I V .  Л е ч е б н и  з а в е д е н и я ,  в  к о и т о
м о ж е  д а  с е  о с ъ щ е с т в я в а  о б р а з н а
д и а г н о с т и к а :
1. Лечебно заведение за извънболнична помощ.
2. Лечебно заведение за болнична помощ.
3. Диспансер.
 Структурата за образна диагностика, по смисъла
на този стандарт, е медицинска структура в рамките на:
 —лечебно заведение за извънболнична помощ (ка-
бинет, лаборатория);
 —лечебно заведение за болнична помощ (кабинет,
лаборатория, отделение);
 —диспансер за онкологични заболявания и диспан-
сер за пневмо-фтизиатрични заболявания, със и без
стационар (кабинет, лаборатория, отделение).
Б. Изисквания към структурите за образна
диагностика
I .  О б щ и  и з и с к в а н и я
1. Разкриването на структурите за образна диагнос-
тика и дейността им се осъществява при спазване на
Закона за лечебните заведения и подзаконовите норма-
тивни актове по прилагането му, както и нормативните
актове, регламентиращи работата с източници на йо-
низиращо лъчение.
2. Апаратурата с източник на йонизиращо лъчение
се разполага и използва след получаване на разрешение
и/или лицензия за безопасно осъществяване на дейност-
та. Дейността се извършва в съответствие с условията,
предвидени в Закона за безопасно използване на ядре-
ната енергия (ЗБИЯЕ).
3. Всяка структура за образна диагностика изпълня-
ва своята дейност съгласно правилник за вътрешния
ред и авариен план, утвърдени от съответния управите-
лен орган на лечебното заведение.
4. Всеки кабинет за образна диагностика, работещ
с източник на йонизиращо лъчение, трябва да отговаря
на действащите санитарно-технически изисквания съг-
ласно Правилник № 0-33 за проектиране и устройство
на медицински рентгенови кабинети и експлоатация на
медицински рентгенови уредби с максимално върхово
напрежение до 300 kV (ДВ, бр. 81 от 1971 г.) и Инструк-
ция № 1 за технически надзор върху медицински рент-
генови кабинети и уредби (ДВ, бр. 77 от 1975 г.).
4.1. С рентгенов апарат манипулира само рентге-
нолог—специалист по образна диагностика, и/или рен-
тгенов лаборант. Специалисти от други специалности,
ползващи рентгенова апаратура, получават нужната
квалификация след допълнително специализирано обу-
чение по радиационна защита и притежават удостове-
рение за правоспособност за такъв вид дейност съг-
ласно ЗБИЯЕ.
4.2. Кабинетите за образна диагностика с източник
на йонизиращо лъчение по време на работа трябва да
бъдат затворени така, че да няма възможност за дос-
тъп на лица, неучастващи пряко в провеждането на
изследването.
4.3. Забранен е престоят на лица, неучастващи пря-
ко в провеждането на изследването, в кабинетите по
образна диагностика с източник на йонизиращо лъче-
ние при работещ рентгенов апарат.
4.4. Кабинетът за образна диагностика с източник
на йонизиращо лъчение трябва да бъде ясно означен и
да бъде осигурен със светлинна сигнализация за нали-
чие на йонизиращо лъчение.
4.5. Апаратурата, с която се работи, трябва да съответ-
ства на образното изследване, което ще бъде извършено.
5. Всички помещения в структурата за образна ди-
агностика трябва да отговарят на действащите хигиен-
ни изисквания.
6. Със заповед съответният управителен орган на
лечебното заведение определя специалист от персонала
на структурата за образна диагностика, който отговаря
за дозиметричния и радиационния контрол. Преките
задължения и отговорности на специалиста в тази об-
ласт се включват в длъжностната му характеристика.
6.1. Ежемесечно трябва да се отчитат данните от
индивидуалните дозиметри, с които задължително е
снабден персоналът, и да се изготвят документи за ре-
зултатите от този контрол.
6.2. Всяко тримесечие специалистът по радиацион-
на защита трябва да провежда инструктаж на персона-
ла съгласно правилата за безопасна работа с рентгено-
вите апарати. Данните от инструктажа се нанасят в
дневник.
6.3. Здравното състояние на работещите в структу-
ра за образна диагностика се проследява в специализи-
рани за целта лечебни и здравни заведения.
7. Всички процедури при изследванията на пациен-
тите трябва да бъдат извършвани съобразно детайлни
протоколи за всяка от процедурите, утвърдени от ръко-
водителя на структурата за образна диагностика. Про-
токолите трябва да бъдат на достъпно място по време
на провеждане на процедурите.
8. Всички промени в тези протоколи трябва да
бъдат подписани от ръководителя на структурата за
образна диагностика, като се означава и датата на
промяната.
I I .  И з и с к в а н и я  к ъ м  п е р с о н а л а
1. Структурите за образна диагностика се ръково-
дят от лекар със специалност “Образна диагностика”.
Щатът на структурите може да включва: лекари, стар-
ши рентгенов лаборант с образователно-квалификаци-
онна степен “бакалавър” по специалността “здравни
грижи”, както и рентгенови лаборанти, медицински
сестри, физици, инженери, техници и санитари, съоб-
разно обема на извършваната дейност.
2. Броят на персонала, осъществяващ дейността
на структурите за образна диагностика, работещи с
източници на йонизиращо лъчение, трябва да е съоб-
разен с изискването за ненадхвърляне на индивиду-
алната годишна доза, до 100 mSv за срок 5 години
съгласно Наредбата за основни норми за радиацион-
на защита, приета с ПМС № 5 от 2001 г. (ДВ, бр. 5 от
2001 г.).
3. Ръководителят на структурата за образна диаг-
ностика отговаря за цялостната є дейност. Той трябва
да познава основно всички апарати и извършвани изс-
ледвания в структурата за образна диагностика, отго-
варя за радиационната защита на персонала и пациен-
тите и организира участието на структурата във външ-
ната оценка на качеството.
4. Всеки медицински и немедицински специалист,
работещ с източник на йонизиращо лъчение, трябва да
има удостоверение за правоспособност за работа с йо-
низиращи лъчи. Това удостоверение разрешава извър-
шването на възложената работа в съответствие с изис-
кванията на Закона за безопасно използване на ядрена-
та енергия (ЗБИЯЕ).
5. При извършване на изследванията персоналът
на структурата за образна диагностика е длъжен да
спазва правилата за безопасност на труда и радиацион-
на защита.
I I I .  И з и с к в а н и я  к ъ м  а п а р а т у р а т а
з а  о б р а з н а  д и а г н о с т и к а
1. Общи положения
1.1. В този раздел са изложени минималните изис-
квания, на които трябва да отговаря апаратурата за
образна диагностика.
1.2. За всеки апарат трябва да бъде осигурена техни-
ческа поддръжка и профилактика. Резултатите от тази
поддръжка и сервизните профилактични прегледи тряб-
ва да бъдат документирани в протоколи.
1.3. За всеки апарат трябва да бъде осигурен конт-
рол на качеството на апаратурата, осъществяван чрез
изпитвания преди въвеждане в клинична експлоатация
и по време на клиничната експлоатация, осъществяван
от квалифицирани физици или инженери. Резултатите
от тези изпитвания и направените констатации и пре-
поръки се документират в протоколи.